Na temelju članka 93. Zakona o porezu na dohodak (Narodne novine, br. 115/16, 106/18, 121/19, 32/20 i ….) i članka 253. Zakona o doprinosima (Narodne novine, br. 84/08, 152/08, 94/09, 18/11, 22/12, 144/12, 148/13, 41/14, 143/14, 115/16 i 106/18) ministar financija donosi

**PRAVILNIK**

**O IZMJENAMA I DOPUNAMA PRAVILNIKA O POREZU NA DOHODAK**

**Članak 1.**

 U Pravilniku o porezu na dohodak (Narodne novine, br. 10/17, 128/17, 106/18, 1/19, 80/19, 1/20 i 74/20), u članku 4. stavku 4. riječi: „stavaka 2. i 3. Zakona“ zamjenjuju se riječima: „stavka 2. Zakona“.

Iza stavka 7. dodaje se stavak 8. koji glasi:

„(8) Iznos otpisanog duga iz članka 9. stavka 6. Zakona o porezu na dobit ne smatra se primitkom od kojeg se utvrđuje dohodak.“

**Članak 2.**

U članku 6. stavku 1. r. br. 2. riječ: „redovnom“ briše se.

**Članak 3.**

U članku 34. stavku 1. točki 2. iza riječi: „dugotrajne imovine“ dodaju se riječi: „osim otpisa iz članka 4. stavka 8. ovoga Pravilnika.“.

Iza stavka 9. dodaje se stavak 10. koji glasi:

„(10) Iznimno od članka 31. stavka 1. Zakona, iznosi primljenih državnih potpora namijenjenih za nabavu dugotrajne materijalne imovine koja ne podliježe amortizaciji uključuju se u poreznu osnovicu u poreznom razdoblju u kojem je imovina prodana, uništena ili na drugi način otuđena. U tom slučaju porezni obveznik je dužan na odgovarajući način primijeniti odredbe stavaka 4., 5. i 6. ovoga članka.“.

**Članak 4.**

 U članku 52. u tekstu cijelog stavka 5. riječi: „redovnom“ brišu se.

 U tekstu cijelog stavka 6. riječi: „redovnom“ brišu se.

**Članak 5.**

U članku 55. stavku 3. riječ: „redovnom“ briše se.

**Članak 6.**

 U članku 59. stavku 4. riječi: „stupcu 8 pod 6“ zamjenjuju se riječima: „stupcu 10 pod 7“.

U stavku 6. točki 1. podtočki 1.1. riječi: „stupac 8“ zamjenjuju se riječima: „stupac 10“.

Iza podtočke 1.3. dodaje se nova podtočka 1.4. koja glasi:

„1.4. otmica, umirovljenje ili smrt člana posade (pod r. br. 6. stupac 10) upisuje se 183 ili 0 ovisno o ostvarenju uvjeta prema stavku 2. točki 8. ovoga članka“.

 Dosadašnje podtočke 1.4. i 1.5. koje postaju podtočke 1.5. i 1.6., mijenjaju se i glase:

„1.5. pod r. br. 7. stupac 10 upisuje se ukupan broj dana u tekućem razdoblju zbog utvrđivanja poreznog statusa tekućeg razdoblja i to u stupcu 10 zbroj dana iz prethodnog razdoblja (pod r. br. 4.), tekućeg razdoblja (pod r. br. 5.) te dana u slučaju otmice, umirovljenja ili smrti člana posade (pod r. br. 6.),

1.6. pod r. br. 8. stupac 2 upisuje se razlika između broja dana iskazanih pod r. br. 5 stupac 10 i brojke 183 odnosno 0, ako je razlika 0 ili negativan broj“.

 U točki 2. iza podtočke 2.3. na kraju podtočke briše se točka te dodaju podtočke 2.4. i 2.5. koje glase:

„2.4. dani do isteka ugovora o radu koji nisu ostvareni zbog napuštanja člana posade od strane brodara (pod 2.4. stupac 8). Upisuje se broj dodatnih dana iz stavka 2. točke 6. ovoga članka, a prema podacima iz službene baze podataka Međunarodne organizacije rada

2.5. dani koji nisu ostvareni zbog prestanka ugovora o radu zbog poslovno uvjetovanih razloga (pod 2.5. stupac 9). Upisuje se broj dana iz stavka 2. točke 7. ovoga članka koji se dodatno priznaju.“.

**Članak 7.**

 U članku 66. stavku 1. riječi: „odgađa izvršenje privremenog poreznog rješenja do donošenja rješenja po prigovoru“ zamjenjuju se riječima: „ne odgađa izvršenje privremenog poreznog rješenja“.

**Članak 8.**

U članku 71. stavku 2. riječi: „24%“ zamjenjuju se riječima: „20%“.

U stavku 3. riječi: „12%“ zamjenjuju se riječima: „10%“.

**Članak 9.**

U članku 73. riječi: „36%“ zamjenjuju se riječima: „30%“.

**Članak 10.**

 U članku 77. dodaju se stavci 14. -16. koji glase:

„(14) Porezna uprava će po službenoj dužnosti podnositeljima izvješća odnosno isplatiteljima kod kojih su evidentirane nepovezane uplate, a čiji iznos je jednak obračunanom i iskazanom iznosu u Obrascu JOPPD, temeljem provedene kontrole uplata, provesti povezivanje podataka i raspored po stjecatelju primitka odnosno osiguraniku koje se odnose na:

* porez na dohodak i prirez porezu na dohodak
* doprinose za obvezna osiguranja, osim doprinosa za mirovinsko osiguranje na temelju generacijske solidarnosti i doprinosa za mirovinsko osiguranje na temelju individualne kapitalizirane štednje.

(15) U slučaju da se iznos uplate razlikuje od obračunanog iznosa, povezivanje podataka i rasporeda po stjecatelju primitka odnosno osiguraniku iz stavka 14. ovoga članka Porezna uprava provodi redom počevši od najstarijeg iznosa uplate poreza i doprinosa i zaduženja za određenu vrstu doprinosa.

(16) Povezivanje podataka i raspored po primateljima i obveznicima obračunavanja doprinosa iz stavka 14. ovoga članka provodi se nakon isteka roka od šest mjeseci od dana nepovezane uplate.“.

**Članak 11.**

U članku 78. stavku 1. iza točke 18. dodaje se točka 19. koja glasi:

„19. primitke fizičkih osoba ostvarene po osnovi obavljanja nesamostalnog rada ili djelatnosti za poslodavca koji nije registriran u Republici Hrvatskoj temeljem stečenog statusa digitalnog nomada sukladno posebnom propisu.“.

**Članak 12.**

U članku 92. stavku 3. točki 5. podtočki 5.1. riječ: „redovnom“ briše se.

Iza stavka 7. dodaje se stavak 8. koji glasi:

„(8) Iznimno od stavka 1. ovoga članka, u slučaju da se porezni obveznik u skladu s člankom 11. stavkom 13. Zakona odrekne tražbine u korist neke druge osobe (fizičke ili pravne) tada se primitak može isplatiti na račun te druge osobe.“

**Članak 13.**

1. Obrazac DPOM mijenja se i sastavni je dio ovog Pravilnika te se primjenjuje za 2020. godinu i nadalje.
2. Mijenjaju se i dopunjuju te su sastavni dio ovoga Pravilnika prilozi Obrasca JOPPD:

Prilog 2. „Stjecatelj primitka/osiguranik“, Prilog 3. „Primici/obveze doprinosa“ i Prilog 4. „Neoporezivi primici/primici koji se ne smatraju dohotkom“.

**Članak 14.**

Odredbe članka 10. ovoga Pravilnika primjenjuju se od 1. siječnja 2022.

**Članak 15.**

Ovaj Pravilnik objavljuje se u »Narodnim novinama« i stupa na snagu dan nakon objave.

MINISTAR FINANCIJA

 dr. sc. Zdravko Marić